ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും പ്രതിരോധ കുത്തിവയ്പ്പിന്റെ പുരോഗതി കേന്ദ്ര ഗവണ്മെന്റ് അവലോകനം ചെയ്തു ; കുത്തിവയ്പ്പിന്റെ വേഗത വർധിപ്പിക്കുന്നതിൽ ഊന്നൽ നൽകണമെന്ന് നിർദേശം
വേഗത ത്വരിതപ്പെടുത്തൽ പ്രവർത്തനക്ഷമമാക്കുന്നതിന് സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും കോവിനിൽ ആയവനുവദിക്കും
ഉപഭോഗം അനുസരിച്ച് സംസ്ഥാനങ്ങൾക്കും, കേന്ദ്ര ഭരണ പ്രദേശങ്ങൾക്കും മതിയായ വാക്സിൻ വിതരണം ചെയ്യും
മുൻഗണനാ ഗ്രൂപ്പുകളുടെ കുത്തിവയ്പ്പ് , വാക്സിൻ പാഴാക്കൽ കുറയ്ക്കൽ എന്നിവയിലെ സംസ്ഥാനങ്ങളുടെ പ്രകടനം വിലയിരുത്തി
ആരോഗ്യ മന്ത്രാലയം പുറപ്പെടുവിച്ച പൊതു മാർഗ്ഗ നിർദേശം അനുസരിച്ച് നിരീക്ഷണ പ്രവർത്തനങ്ങൾക്കായി ഗ്രാമീണ ആരോഗ്യ പ്രവർത്തകരുടെ പരിശീലനത്തിൽ ശ്രദ്ധ കേന്ദ്രീകരിക്കാൻ സംസ്ഥാനങ്ങൾക്ക് നിർദ്ദേശം
സംസ്ഥാനങ്ങൾ / കേന്ദ്ര ഭരണ പ്രദേശങ്ങൾ , മറ്റ് പങ്കാളികൾ എന്നിവരുമായി സഹകരിച്ച് കോവിഡ് -19 വാക്സിനേഷൻ യജ്ഞം അനുകൂലമായി നയിക്കുന്നത് സംബന്ധിച്ച് കേന്ദ്ര ആരോഗ്യ-കുടുംബക്ഷേമ മന്ത്രാലയം ഇന്ന് വീഡിയോ കോൺഫറൻസിംഗിലൂടെ ഒരു അവലോകന യോഗം ചേർന്നു. സംസ്ഥാനങ്ങളിലെ വാക്സിനേഷന്റെ പുരോഗതി, വാക്സിൻ അഡ്മിനിസ്ട്രേറ്റർമാർക്ക് കൂടുതൽ സൗകര്യങ്ങൾ നൽകുന്ന കോവിൻ സോഫ്റ്റ്വെയറിലെ പരിഷ്കാരങ്ങൾ, ആരോഗ്യ അടിസ്ഥാന സൗകര്യങ്ങൾ വേണ്ടത്ര ഇല്ലാത്ത സ്ഥലങ്ങളിൽ, കോവിഡ് നിയന്ത്രിക്കുന്നതിനും കൈകാര്യം ചെയ്യുന്നതിനുമായി പൊതു മാർഗ്ഗ നിർദേശങ്ങളുടെ ഫലപ്രദമായ നടപ്പാക്കൽ തുടങ്ങിയവ വിലയിരുത്തി.
കൂടാതെ സോപികൾ ഫലപ്രദമായി നടപ്പിലാക്കുന്നതിനൊപ്പം . പകർച്ച വ്യാധിയെ നിയന്ത്രിക്കുന്നത്തിന്റെ നട്ടെല്ലാണ് ഈ ഘടകങ്ങൾ കേന്ദ്ര ആരോഗ്യ സെക്രട്ടറി ശ്രീ രാജേഷ് ഭൂഷൺ അധ്യക്ഷത വഹിച്ചു.
രാജ്യത്തുടനീളമുള്ള വാക്സിനേഷൻ യജ്ഞത്തിന്റെ പുരോഗതിയെക്കുറിച്ചുള്ള വിശദമായ അവതരണം യോഗത്തിൽ നടന്നു. ദുർബലരായ ജനസംഖ്യാ വിഭാഗങ്ങൾ, പിന്നാക്കം നിൽക്കുന്ന സംസ്ഥാനങ്ങൾ / കേന്ദ്ര ഭരണ പ്രദേശങ്ങൾ എന്നിവിടങ്ങളിലെ ആരോഗ്യ പ്രവർത്തകർ, മുൻനിര പോരാളികൾ തുടങ്ങിയവർക്കുള്ള ഒന്നും രണ്ടും ഡോസുകളുടെ കുത്തിവയ്പ്പ് സംസ്ഥാനാടിസ്ഥാനത്തിൽ അവലോകനം ചെയ്തു. ഈ വിഭാഗത്തിൽ വാക്സിനേഷൻ ഗണ്യമായി വേഗത്തിലാക്കേണ്ടതിന്റെ പ്രാധാന്യം ഊന്നിപ്പറഞ്ഞു.
വാക്സിൻ പാഴാക്കൽ ഒരു ശതമാനത്തിൽ താഴെയായി നിലനിർത്താൻ സംസ്ഥാനങ്ങളോട് ആവർത്തിച്ച് ആവശ്യപ്പെട്ടിട്ടുണ്ടെങ്കിലും, ജാർഖണ്ഡ് , ഛത്തീസ്ഗഢ് , തമിഴ്നാട് , ജമ്മു കശ്മീർ , മധ്യപ്രദേശ്  ) എന്നീ സംസ്ഥാനങ്ങളിൽ ദേശീയ ശരാശരിയേക്കാൾ  ഉയർന്ന തോതിൽ വാക്സിൻ പാഴായിപ്പോകുന്നു. വാക്സിനേഷൻ യജ്ഞത്തിന്റെ വേഗത വർദ്ധിപ്പിക്കുന്നതിന് കോവിനിൽ ലഭ്യമായ സൗ കര്യങ്ങൾ പൂർണ്ണമായി ഉപയോഗപ്പെടുത്തണമെന്ന് കേന്ദ്ര ആരോഗ്യ സെക്രട്ടറി സംസ്ഥാനങ്ങളോട് അഭ്യർത്ഥിച്ചു.
ലഭ്യമായ സ്റ്റോക്കുകളിലൂടെയും പ്രതീക്ഷിച്ച സപ്ലൈകളിലൂടെയും 2021 ജൂൺ അവസാനം വരെ വാക്സിനേഷൻ കവറേജ് വർദ്ധിപ്പിക്കുന്നതിന് ആസൂത്രണം ചെയ്യാൻ സംസ്ഥാനങ്ങൾക്ക് നിർദ്ദേശം നൽകി.
2021 ജൂൺ 15 വരെ കോവിഡ് -19 വാക്സിൻ കൈകാര്യം ചെയ്യുന്നതിനായി ജില്ല തിരിച്ചുള്ള, കോവിഡ് വാക്സിനേഷൻ സെന്റർ  പദ്ധതി തയ്യാറാക്കണമെന്നും അത്തരമൊരു പദ്ധതി പ്രചരിപ്പിക്കുന്നതിന് ഒന്നിലധികം മാധ്യമ പ്ലാറ്റ്ഫോമുകൾ ഉപയോഗിക്കണമെന്നും നിർദ്ദേശം നൽകി. ഗ്രാമീണ, ആദിവാസി അല്ലെങ്കിൽ എത്തിച്ചേരാനാകാത്ത പ്രദേശങ്ങളിൽ വാക്സിൻ മടി കൂടാതെ എടുക്കുന്നതിനായി വികേന്ദ്രീകൃത ആശയവിനിമയ തന്ത്രം തയ്യാറാക്കാനും വേഗത്തിൽ നടപ്പാക്കാനും നിർദ്ദേശം നൽകി. ആരോഗ്യ സംരക്ഷണ തൊഴിലാളികൾക്കും പ്രതിരോധ കുത്തിവയ്പ്പ് ലഭിക്കാത്ത വിഭാഗങ്ങൾക്കിടയിൽ മുലയൂട്ടുന്ന സ്ത്രീകൾക്ക് വാക്സിനേഷന് മുൻഗണന നൽകണം.
കോവിഡ് -19 വാക്സിനേഷനിൽ സ്വകാര്യമേഖലയിലെ ആശുപത്രികളുമായി ഇടപഴകുന്നതിന് സജീവമായ ശ്രമങ്ങൾ നടത്താനും പ്രതിരോധ കുത്തിവയ്പ്പുകളുടെ വേഗത നിരീക്ഷിക്കാനും കേന്ദ്ര ഗവൺമെന്റ് പങ്കിടുന്ന കോവിഡ് -19 വാക്സിനേഷന്റെ പൊതു മാനദണ്ഡങ്ങൾ കർശനമായി പാലിക്കാനും സംസ്ഥാനങ്ങൾക്കും / കേന്ദ്ര ഭരണ പ്രദേശങ്ങൾക്കും നിർദ്ദേശം നൽകി. ഇരുകൂട്ടരും അവരുടെ കലണ്ടർ മുൻകൂട്ടി കോവിനിൽ പ്രസിദ്ധീകരിക്കേണ്ടതുണ്ട്. മാത്രമല്ല സിവിസികളിൽ തിരക്ക് വർദ്ധിക്കുന്നില്ലെന്ന് ഉറപ്പുവരുത്തുന്നതിനായി ഏകദിന കലണ്ടറുകൾ പ്രസിദ്ധീകരിക്കുന്നതിൽ നിന്നും വിട്ടുനിൽക്കുകയും കോവിനിൽ അപ്പോയിന്റ്മെൻറുകൾ ബുക്ക് ചെയ്യുന്ന പ്രക്രിയയും തടസ്സരഹിതമാക്കണം.
ഓഫ്ലൈൻ വാക്സിൻ രജിസ്ട്രേഷൻ അനുവദിക്കരുതെന്ന് സ്വകാര്യ ആശുപത്രികൾക്ക് നിർദ്ദേശം നൽകി; എല്ലാ രജിസ്ട്രേഷനുകളും ഓൺലൈനായിരിക്കണം. ഒരു സ്വകാര്യ ആശുപത്രിയുമായി സഖ്യമുണ്ടാക്കാൻ ആശുപത്രി ഇല്ലാത്ത വ്യാവസായിക സംഘടനകളും കോർപ്പറേറ്റ് സ്ഥാപനങ്ങളും ആവശ്യമാണെന്നും വ്യക്തമാക്കി. പ്രതിരോധ കുത്തിവയ്പ്പുകളുടെ ഷെഡ്യൂൾ ദിവസങ്ങളുടെ അടിസ്ഥാനത്തിൽ പ്രസിദ്ധീകരിക്കാനും സ്വകാര്യ ആശുപത്രികൾക്ക് നിർദ്ദേശം നൽകി.